ओ ङए सो, क्हि तले आतोंल?
1 फोइ क्यु पिसि स्योंर्बै क्यु म्हैब् धोंले,
ओ परमेश्वर, ङए सोज्यै या क्हिन् म्हैरिमुँ।
ङए सोइ क्हिलाइन म्हैरिमुँ।
3 ङए मिग्लि त्हिंयाँ म्हुँइँस ङए चबै सै तइमुँ,
बिसि खोंयोंन् बिलै ङलाइ प्ह्ररिम्।
4 सैं तोंदै धन्यबाद पिंबै म्हिमैंए चिब ङ तल।
ङइ चमैंलाइ परमेश्वरए धिंउँइँ बोब्रें लमल।
चु ताँमैं मैंरिमा ङए सैं बेल्ले नम्।
5 ओ ङए सो, क्हि तले आतोंल?
धै ङए खों न्होंर क्हि तले च्हतर्लै आदेल?
क्हिए आशा परमेश्वरने थेंन्;
तलेबिस्याँ खी ङलाइ मुक्ति पिंबै परमेश्वर ग।
छतसि ङ अझै खीलाइन थेब् लब्मुँ।
6 ङए सैं आतों।
धै मिसारए कोंउँइँले क्हिलाइन मैंम्।
क्हिए ताँन् क्युए भेल्गमैं नेरो मा ङ्युँइर्बै क्युमैंइ ङए सैं खैता-खैता ङ्हाँन् लवाइमुँ।
8 दिलेया याहवेहए खोंयोंइ आनुबै म्हाँया त्हिंयाँर ङने तमुँ,
ङलाइ छ्ह पिंबै परमेश्वरने ङइ प्राथना लम्।
9 ङए परमेश्वरने, ङ लोबै पाराने, ङइ बिम्ः
"क्हिजी तले ङ म्लेल?
ङए शत्तुरमैंइ ङलाइ प्ह्रम्,
धै चमैंइ त्हिंइतिमिन् ङने बिरिम्,
11 ओ ङए सो, क्हि तले आतोंल?
धै ङए खों न्होंर क्हि तले च्हतर्ले आदेल?
क्हिए आशा परमेश्वरने थेंन्;
तलेबिस्याँ खी ङलाइ मुक्ति पिंबै परमेश्वर ग।
छतसि ङ अझै खीलाइन थेब् लब्मुँ।
*^ 42:0 मस्किलए मतलब पक्का था आरे, दिलेया ज्ञान बुद्धि पिंबै क्वे मुँलै।
